《同盛明元散步山冈望金华诸洞壑赋示思达思齐思弘思登思逊五生》
明代·胡应麟

五岳长怀济胜才，三山何事问蓬莱。冈头处士龙仍卧，岭外飞仙鹤并来。

积翠中天藏洞府，空青半壁堕池台。翩翩群从俱奇隽，为扫如椽向绿苔。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。